

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ & ΘΡΗΣΚΕΥΜΑΤΩΝ**  **ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ&Δ/ΘΜΙΑΣ ΕΚΠ/ΣΗΣ Κ. ΜΑΚΕΔΟΝΙΑΣ**  **Δ/ΝΣΗ Π.Ε. ΑΝΑΤΟΛΙΚΗΣ ΘΕΣΣΑΛΟΝΙΚΗΣ**  **ΠΡΟΣ**  **Δ/νση Α/θμιας Εκπ/σης**  **Ανατ. Θεσ/νίκης**  **100ο**  **ΔΗΜ. ΣΧΟΛΕΙΟ ΘΕΣ/ΝΙΚΗΣ**  **Ταχ. Διεύθυνση : Διδ. Β. Αδαμίδη 62**  **Ταχ. Κώδικας : 54351**  **Πληροφορίες :**  **Καψωμάνης Θεοφάνης**  **Τηλέφωνο & fax: 2310 929160**  **e-mail: mail@100dim-thess.thess.sch.gr** | **Θεσσαλονίκη, 30/01/2020**    **Αριθμ. Πρωτ.: 5** |

**Θέμα: «Πρόσκληση εκδήλωσης ενδιαφέροντος σχετικά με την 3ήμερη εκδρομή της Έκτης (ΣΤ΄) τάξης του σχολείου μας στην Αθήνα για επίσκεψη στη Βουλή των Ελλήνων»**

Ο Διευθυντής του **100ού Δ. Σχ. Θεσσαλονίκης** ζητά εκδήλωση ενδιαφέροντος από τα τουριστικά γραφεία για τη διοργάνωση της 3ήμερης εκδρομής της **ΣΤ΄** τάξης του σχολείου μας στην **Αθήνα, στο πλαίσιο της επίσκεψης στη Βουλή των Ελλήνων.**

Συγκεκριμένα:

* Η εκδρομή θα πραγματοποιηθεί από **30/05/2020** (ημέρα Σάββατο) έως και **1/06/2020 (**ημέρα Δευτέρα**)**.
* Άτομα: **76** (περίπου) και **3** εκπαιδευτικοί.
* Το **πρόγραμμα** της εκδρομής θα περιλαμβάνει:
* Αναχώρηση στις 06.30΄ το Σάββατο **30/05/2020** από το χώρο του Κέντρου Πολιτισμού Τούμπας για Αθήνα μέσω Εθνικής Οδού και επιστροφή το βράδυ της Δευτέρας **1/06/2020,** οδικώς.
* Διαμονή σε **ξενοδοχείο** 3-5 αστέρων.
* Για τη διαμονή των μαθητών και γονέων ζητούνται δίκλινα (και 6 τρίκλινα) δωμάτια και για τους συνοδούς εκπαιδευτικούς μονόκλινα.
* **Λεωφορείο** άριστης κατάστασης, το οποίο θα είναι διαθέσιμο όλο το 24ωρο.
* **Επισκέψεις**: **Εθνικό Ιστορικό Μουσείο -** Μέγαρο Παλαιάς Βουλής, Κήποι Προεδρικού Μεγάρου, Αρχαιολογικός χώρος της Ακρόπολης, Νέο Μουσείο Ακρόπολης (31/5 στις 12.00), Κέντρο Πολιτισμού Ιδρύματος Στ. Νιάρχος, Αττικό πάρκο, πιθανή επίσκεψη σε άλλους αρχαιολογικούς κ.λπ. χώρους.
* Τη Δευτέρα **1/06/2020** επίσκεψη στη **Βουλή** σε κανονισμένο ραντεβού (**10.00΄)**
* **Ξεναγό**, στο Μουσείο της Ακρόπολης, στην Ακρόπολη και στο Εθνικό Ιστορικό Μουσείο.

**Η προσφορά θα πρέπει να περιέχει και να εξασφαλίζει τα παρακάτω:**

* Υποχρεωτική **Ασφάλεια** αστικής-επαγγελματικής ευθύνης, όπως ορίζει η κείμενη νομοθεσία, καθώς και πρόσθετη προαιρετική ασφάλιση για περίπτωση ατυχήματος ή ασθένειας μαθητή ή συνοδού εκπ/κού ή για τους συμμετέχοντες του συγκεκριμένου σχολείου.
* Διασφάλιση ότι το **λεωφορείο** με το οποίο θα πραγματοποιηθεί η εκδρομή πληροί τις απαιτούμενες από τον νόμο προδιαγραφές για τη μεταφορά μαθητών.
* Την αποδοχή από το πρακτορείο ποινικής **ρήτρας** σε περίπτωση αθέτησης των όρων του συμβολαίου, με ποσό που θα καθοριστεί από τη Διεύθυνση του Σχολείου.
* Σε περίπτωση που **δε** θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας (εκλογές κ.λπ.), δε θα έχει καμία επιβάρυνση το σχολείο.
* Για τις παραπάνω υπηρεσίες ζητείται η τελική επιβάρυνση ανά μαθητή (με ΦΠΑ).
* Όνομα και κατηγορία καταλύματος και Υπεύθυνη δήλωση ότι το ξενοδοχείο διαθέτει νόμιμη άδεια λειτουργίας και ότι πληρούνται όλοι οι όροι ασφάλειας και υγιεινής.
* **Επιστροφή του ποσού συμμετοχής μαθητή στην εκδρομή, σε περίπτωση που για λόγους ανωτέρας βίας ή ασθένειας ματαιωθεί η συμμετοχή του.**
* Αναλυτικά το **πρόγραμμα** των μετακινήσεων και ξεναγήσεων για κάθε ημέρα.
* **Η αποδοχή των όρων της παρούσας πρόσκλησης δεσμεύει το τουριστικό γραφείο και οι όροι αυτοί υποχρεωτικά πρέπει να αναφέρονται στο ιδιωτικό συμφωνητικό.**

Με την προσφορά, θα κατατεθεί από το ταξιδιωτικό γραφείο απαραιτήτως και **υπεύθυνη δήλωση ότι διαθέτει το ειδικό σήμα λειτουργίας, το οποίο πρέπει να βρίσκεται σε ισχύ.**

Οι προσφορές θα πρέπει να κατατεθούν σε κλειστούς φακέλους μέχρι και την **Τρίτη** **11/2/2020** και ώρα **10.30΄** στο γραφείο της Δ/νσης του 100ου Δημ. Σχ. Θεσσαλονίκης (Διδ. Β. Αδαμίδη 62, τ.κ. 54351).

**Κατά την αναχώρηση θα δοθούν αποδείξεις πληρωμής στον κάθε γονέα χωριστά.**

**ΠΡΟΣΟΧΗ:**

Ο διαγωνισμός δεν είναι μόνο μειοδοτικός. Θα ληφθεί υπόψη η όσο το δυνατόν αναλυτική περιγραφή των μέσων και των υπηρεσιών (όπως ζητούνται από την προκήρυξη), καθώς και η εμπειρία των τουριστικών γραφείων σε πολυήμερες σχολικές εκδρομές.

Ο ΔΙΕΥΘΥΝΤΗΣ

ΚΑΨΩΜΑΝΗΣ ΘΕΟΦΑΝΗΣ